Anužiai (Kretinga)

Anužiai – kaimas pietrytinėje Kretingos rajono savivaldybės dalyje, 15 km į pietryčius nuo Kartenos ir 3 km į pietvakarius nuo Kalniškių, Alanto kairiajame krante, prie Blidakės upelio, šalia Tyro (Kalniškių) durpyno. Teritorijos plotas – 426,14 ha.Teisės aktų registras. – 2016 m. lapkričio 2 d. – Nr. 26124 Kaime yra 4 sodybos, 1 sodybvietė, 1 ūkinis statinys ir 1 ūkinių statinių kompleksas,Kretingos rajono savivaldybė. Žemėlapis. – VĮ Lietuvos registrų centras. – Vilnius, 2021  neveikiančios kapinės, veikia Baltuonių kalakutų ūkis.

 Etimologija 
Tai asmenvardinis vietovardis, kilęs iš pirmojo naujakurio Anužio vardo (pavardės) daugiskaitos formos.

 Geografija 
Kaimas ribojasi su Kalniškiais, Balsiškiais, Lūgnaliais ir Blidakiais. Iš rytų ir šiaurės rytų jį juosia Alantas, skiriantis nuo Lubių ir Čiūželių. Pietryčiuose per kaimą teka Blidakė, o vakariniu pakraščiu – Juodupis. Centrine dalimi eina kelias .

Didžioji teritorijos dalis dirvonuoja arba dirbama. Pakraščiuose auga Rėžių, Vilaitinės ir Bumbulių miškai. Medžiais ir krūmais apaugęs ir Alanto slėnys.

 Istorija 
Šalia Tyro durpyno rastas gludinto akmens kirvis keturkampe pentimiArtefaktas saugomas Kretingos muziejaus archeologijos rinkinyje. – Inv. Nr. KM GEK-2802 liudija, kad pirmieji gyventojai – baltai, kaimo žemėje apsigyveno II tūkstm. II pusėje – I tūkstm. pr. m. e.Ona Bagušienė, Rimutė Rimantienė. Akmeniniai gludinti dirbiniai. – Lietuvos TSR archeologijos atlasas. – Vilnius, 1974. – T. 1. – P. 88-89

Anužių kaimas Šateikių dvaro plėšininių žemių pakraštyje tarp Alanto upės ir Tyro durpyno susiformavo XVII a.Julius Kanarskas. Anužiai. Tarp Tyro durpyno ir Alanto plytintis kaimas. – Pajūrio naujienos. – 2022 m. rugsėjo 23 d. – P. 10 Nuo įsikūrimo jis turėjo savo kapines, kuriose laidotos daugiausia maro ir kitų užkrečiamųjų epideminių ligų aukos.Julius Kanarskas. Anužių k. kapinės (Kartenos apyl., Kretingos raj. Kretinga, 1993 m. – Kretingos muziejaus mokslinis archyvas. – F. 4, b. 167


1845 m. buvo 11 katalikų sodybų. Jose gyveno Adomo Jokūbausko, Nikodemo Valančiaus, Ešmontų, Jono Dauginčio, Antano Stropaus, Jono Brazdausko, Juozapo Pryžlino, Marcijono Jazdauskio, Juozapo Gapalo, Antano Žylio ir Mykolo Banio šeimos.Регистръ Кoрцянскаго прихода Римско католическаго исповѣданія 1845 года октября 11 дня. – Lietuvos valstybės istorijos archyvas. – F. 605, ap. 2, b. 723, – L. 78v-79

1846 m. buvo 13 dūmų.Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – S. 141 (Anuzie) 1849 m. Šateikių dvaro Aleksandravo palivarke lažą ėjo 118 baudžiauninkų.Lietuvos valstybės istorijos archyvas. – F. 525, ap. 2, a. v. 3058
Panaikinus baudžiavą kaime buvo suformuota 30 žemės sklypų, už kuriuos 1870 m. Šateikių grafo Pranciškaus Pliaterio turto paveldėtojams išperkamuosius žemės mokesčius mokėjo 94 valstiečiai.Списокъ мировыхъ участковъ и волостей Ковенской губерніи. Составленъ в 1870 году. – Ковна, 1870. – C. 81

1865–1872 m. kaime buvo 12 sodybų.Карта г. Ковенской и Курляндской. – Рядъ Х. Листъ Ӏ. – Топ. Васильевъ, топ. Ѳедотовъ. – 1865–1866 гг.Карта г. Ковенской, Курляндской и части Пруссіи. – Рядъ Х. Листъ Ӏ. – Топ. Васильевъ, топ. Ѳедотовъ. – 1872 г. XX a. pr. Anužiai tapo didžiausiu Kalniškių apylinkės kaimu. Jame 1913 m. stovėjo jau 20 sodybų.Карта Ковенской губ. и части Пруссіи. – III-10. Тельшевск. и Россіенск. уѣзд. – Топ. Грицанъ, Кедровъ. – Печатано въ 1913 г.Karte des westlichen Russlands. – J18. Korciany. – (1915)

Minint krikščionybės jubiliejų, 1901 m. senojoje kryžkelėje pastatytas kaltinis ornamentuotas kryžius su anotacine lentele: .Kretingos rajono mažosios liaudies architektūros ir dailės paminklai. – Kretingos muziejaus mokslinis archyvas. – F. 4, b. 17. – L. 81. Ta pačia proga kaimo kapinėse iškilo pora kaltinių kryžių, o tarp jų – medinė koplytėlė. Dar viena koplytėlė ir pora ąžuolinių kryžių kapinėse pastayti 1914 m., siekiant apsisaugoti nuo bręstančio pasaulinio karo.Kretingos rajono mažosios liaudies architektūros ir dailės paminklai. – Kretingos muziejaus mokslinis archyvas. – F. 4, b. 17. – L. 142.
Bažnytinės metrikų knygos liudija, kad 1916–1921 m. kaime mirė 28 gyventojai (12 vyrų, 16 moterų), iš kurių 15 buvo suaugę, o 13 – vaikų. Dažna liga buvo džiova, o nuo senatvės mirė 7 senoliai. Mirusiuosius Kartenos parapijos kapinėse laidojo kitą dieną po mirties, rečiau – po dviejų-trijų dienų, o Antanas Vaitkus išlydėtas tą pačią dieną. Tuo tarpu depresijos ištikta savižudė Barbora Gaudutienė 1917 m. rugsėjo 24 d. palaidota kaimo kapinėse.Kartenos RKB mirties metrikų knyga. 1908–1921 m. – Lietuvos valstybės istorijos archyvas. – F. 1513, ap. 1, a. v. 8. – L. 116, eil. Nr. 6, l. 122v, eil. Nr. 72, l. 123, eil. Nr. 77, l. 124, eil. Nr. 28, l. 134v, eil. Nr. 80–81, l. 139v, eil. Nr. 135, l. 150v, eil. Nr. 42, l. 151v, eil. Nr. 51, l. 152, eil. Nr. 58–59, 62, l. 156, eil. Nr. 104–105, 107, l. 164, eil. Nr. 202, l. 191v, eil. Nr. 102, l. 201, eil. Nr. 2, l. 206v, eil. Nr. 51, l. 207, eil. Nr. 59, l. 212v, eil. Nr. 111, l. 214, eil. Nr. 122


1923 m. registruoti 26 ūkiai.Lietuvos apgyvendintos vietos. – Kaunas, 1925. – P. 113 Stambiausias ūkininkas buvo Antanas Jedenkus, valdęs 35,87 ha žemės.Vytautas Skebas. Žemės ūkio Kartenos valsčiuje (1940–1941, 1944–1951). – Kartena: 25-oji serijos „Lietuvos valsčiai“ monografija. – Vilnius: Versmė, 2012. – P. 270 Prie daugelio sodybų stovėjo šeimynas saugantys kryžiai, koplytėlės ir koplytstulpiai.

Kaimo laukai, pievos, ganyklos, miškai turėjo savo vardus: Beskarbinė, Daržalis, Gandrasnapis, Gandrinis, Gretinis, Gumbinė, Jezavitėnė, Karvaskrandis, Kapinis, Mažioninė, Oudėgalė, Pataškė (Paribė), Paukštlaukis, Peklinė (Peklapelkė, Peklatyris, Piktyris), Piktpelkė, Pizoninė, Pyplinė, Šeškinė (Šeškalaukis, Šeškų laukas), Vaivorykštė, Varlinė, Žydange (Žydų dangus).Kartenos valsčiaus vietovardžiai Lietuvos žemės vardyno anketose. Parengė Povilas Krikščiūnas. – Kartena: 25-oji serijos „Lietuvos valsčiai“ monografija. – Vilnius: Versmė, 2012. – P. 966–967

Sovietams sudarant Kartenos valsčiaus Žemės fondą, 1940 m. spalio 31 d. buvo nusavintas 8,90 ha dydžio Juozo Raišuočio ūkis, o iš Antano Jedenkaus atimta 5,87 ha.Vytautas Skebas. Žemės ūkio Kartenos valsčiuje (1940–1941, 1944–1951). – Kartena: 25-oji serijos „Lietuvos valsčiai“ monografija. – Vilnius: Versmė, 2012. – P. 270
1944 m. besitraukiantys vokiečių kareiviai užminavo kaimą su Lubiais jungusį tiltą. Grįžusios sovietų valdžios pareigūnų įsakymu spalio 25 d. kaimo vyrai bandė tiltą išminuoti ir pataisyti, tačiau sprogmenims detonavus vietoje žuvo arba mirtinai buvo sužeisti K. Jankauskas, A. Jedenkus, S. Juška, broliai J. Ir K. Kidikai, Mačiulis ir K. Norvaiša. Jiems atminti artimieji prie kelio pastatė kryžių.Kretingos rajono Kartenos seniūnijos išnykę kaimai. 2016 metų etnografinės ekspedicijos medžiaga. Parengė Nijolė Vasiliauskienė. – Kretinga: Kretingos muziejus, 2016. – P. 11Regina Morta Tilvikaitė-Anužienė. Negaliu pamiršti. – Pajūrio naujienos. – 2022 m. spalio 28 d. – P. 3

Sovietams vėl okupavus kraštą, apylinkės miškuose būrėsi Lietuvos laisvės armijos Žemaičių apygardos partizanai. Jie nužudė Kalniškių apylinkės pirmininku sovietų valdžios paskirtą Anužių gyventoją Kazimierą Šlimą.Stanislava Petraitienė. Brangi tylos kaina. – Švyturys. – 1966 m. rugpjūčio 9 d. – P. 3

Partizaniniame judėjime dalyvavo ir Anužių gyventojai, iš kurių kovoje su sovietų saugumo vidaus kariuomenės kariais ir stribais žuvo Vytautas Gaudutis, Vladas Domarkas, ryšininkas Konstantinas Mačiulskis.Kartenos valsčiaus partizanai (sąrašas). Sudarė Juozapas Antanas Viluckas. – Kartena: 25-oji serijos „Lietuvos valsčiai“ monografija. – Vilnius: Versmė, 2012. – P. 286–287, 295, 299–300 Sovietų saugumui baigiant slopinti rezistencinį judėjimą, kaime 1951 m. nukauti Kardo rinktinės partizanai Kazimieras Mikalauskas, Julija Mikalauskienė, Selestinas Stonkus, rinktinės vadas Antanas Jonauskas-Genys su sužadėtine Elena Kniežaite-Gegute.Vakarų Lietuvos partizanų sritis: Kęstučio, Prisikėlimo, Žemaičių apygardos. Atlasas. – Vilnius, 2010. – P. 217, 218

Prasidėjus žemės ūkio kolektyvizacijai, kaimas tapo Marytės Melnikaitės, vėliau – Kalniškių kolūkio dalimi.Bronė Butkuvienė. Iš Kartenos kolūkių istorijos (1948–1972 metai). – Kartena: 25-oji serijos „Lietuvos valsčiai“ monografija. – Vilnius: Versmė, 2012. – P. 313–320 Anužiai buvo didžiausias kolūkio kaimas. Jame nuo 1958 m. veikė Lūgnalių pradinė mokykla, o 1960 m. atidarytas felčerių-akušerių punktas.Anužiai. – Mažoji lietuviškoji tarybinė enciklopedija. – Vilnius, 1966. – T. 1. – P. 79

Mokyklai priklausė du kambariai, iš kurių viename veikė visos keturios klasės, o kitame gyveno mokytoja. Ją lankė iki 20 vaikų, o mokytojavo Ona Narmontaitė, Stasė Vaitkutė, Audronė Latakaitė, Janina Reikaitė-Jacevičienė, Adelė Bernotavičiūtė, Ona Kugrytė, Virginija Viskontaitė ir kt.Žinios apie Kretingos rajono bendro lavinimo mokyklas. – Kretingos muziejaus mokslinis archyvas. – F. 10, b. 181. – L. 3Kretingos rajono mokyklų 1970–1971 mokslo metų pradžios ataskaitos. – Kretingos muziejaus mokslinis archyvas. – F. 10, b. 199. – L. 26Kretingos rajono liaudies švietimo darbuotojų sąrašai. – Kretingos muziejaus mokslinis archyvas. – F. 10, b. 53. – L. 5, 6. – B. 176. – L. 10. – B. 177. – L. 12. – B. 179. – L. 15. – B. 180. – L. 17. – B. 183. – L. 18. – B. 185. – L. 17. – B. 187. – L. 20

Įsibėgėjus melioracijai, kaimas XX a. 8 dešimtmetyje pradėjo nykti, o jo gyventojai kėlėsi į Kalniškius, Lubius, Karteną ir kitas gyvenvietes.

 Gyventojai 

 Kultūros paveldas 
 Kalva, vad. Pilale, Pilimi, Kalno ragu
 Kalva, vad. Pilale, Pylimu
 Senosios kapinės (XVII–XX a. I p.)
 Koplytėlė su Marijos Sopulingosios skulptūromis (2) (1914 m.; rekonstr. 2000 m., aut. Arvydas Klovas; skulptūrų autoriai nežinomi, XIX a. II p.; unikalus kodas 9526)Koplytėlė su Marijos Sopulingosios skulptūromis (2), Kretingos rajono sav., Kartenos sen., Anužių k.
 Jubiliejinis krikščionybės kryžius (1901 m.; rekonstr. 1948 m.)
 1944 m. spalio 25 d. žuvusiųjų kaimo vyrų atminimo vieta (1944 m. pab.; rekonstr. XX a. pab., aut. S. Dvarionas)

 Šaltiniai 

 Nuorodos 
 Kretingos rajono Kartenos seniūnijos išnykę kaimai. 2016 metų etnografinės ekspedicijos medžiaga. Kretingos muziejus, 2016
 Anužiai. Tarp Tyro durpyno ir Alanto plytintis kaimas. – Pajūrio naujienos. – 2022 m. rugsėjo 23 d.

Kategorija:Kretingos rajono savivaldybės gyvenvietės